دونیانین قله‌سی قبول ائدیلن اورست‌ده‌کی دکمپ‌ده 4 داغچی داها اؤلو تاپیلدی.
نپال توریزم دایره‌سیندن همانتا دهاکال، اورستده تخمینا سککیز مین متر یوکسک‌لیک‌دکی گونئی گئچیدینده یئر آلان، ذیروه‌یه ان یاخین کمپ اولان 4.جو کمپده بیر چادیردا دؤرد داغچی‌نین اؤلو تاپیلدیغینی ایفاده ائتدی.
جسدلر، هفته سونو حیاتینی ایتیرن سلوواک داغچینین جسدینی آختارماق اوچون کمپه گئدن شرپا قیلاووزلاریندان‌ اولوشان قورتارما قروپ‌لاری طرفین‌دن تاپیلدی.
اؤلن داغچی‌لارین کیملیک‌لری هله بیلینمدیگی، باشقا قروپ‌لار، داها اطراف‌لی چالیشما اوچون حادثه یئرینه گئتدی.
نپال توریزم دایره‌سی یئتکی‌لی‌لری، هفته سونو هیندیستان، آمریکا، اسلوواکی و استرالیا وطنداشی دؤرد داغچینین اورستین ذیروه‌سینه دیرماشارکن اؤلدوگونو بیلدیرمیشدی.
اؤلن داغچی‌لارین آدلاری راوی کومار، رولاند یئروود، ولادیمیر ایستربا و فرانچسکو انریکو مارچتی اولا‌راق آچیقلانمیشدی.
تاپیلان سون جسدلرله بو ایل داغا دیرماشما مؤوسومونده اؤلن داغچی‌لارین ساییسی 10 نفره چیخدی.
داغ‌داکی ایلک جان ایتکی‌سی آوریل آیی سونوندا یاشانمیش، سوئیس‌لی مشهور داغچی اولی ایستک تک‌لی ذیروه‌یه چیخما سیناغیندا گئچیردیگی قضادا حیاتینی ایتیرمیشدی.
نپال توریزم باخانلیغی، آی باشیندا، ذیروه‌یه چیخماق اوچون بو ایل 371 داغچینین ایجازه آلدیغینی آچیقلامیش، بونون ایندییه قدر بو دؤورده ائدیلن ان یوکسک ساییدا باش‌وورو اولدوغونو ایفاده ائتمیشدی.
